tartuNLP/wikipedia-smugri-20251201 huggingface dataset:
Isabel Preysler

María Isabel Preysler Arrastía (s. 18. helmikuuta 1951) on filippiiniläinen toimittaja ja juontaja.
Nuoruus.
Preysler syntyi Manilassa, Filippiineillä, vauraan kuusilapsisen perheen kolmantena lapsena ja hän kävi nuorena yksityisen roomalaiskatolisen koulun. Preyslerin isä oli Philippine Airlinesin johtaja ja äiti omisti Manilassa yrityksen.
Ura.
Nuoruudessaan Preysler oli malli ja hän osallistui kauneuskilpailuihin ja hyväntekeväisyystapahtumiin, joista muutamasta hän voitti tittelin. Ollessaan 18-vuotias, Preysler muutti tätinsä ja setänsä luokse Madridiin, Espanjaan opiskellakseen "Mary Ward Collegessa", Espanjan irlantilaiskatolilaisessa yliopistossa, missä hän opiskeli kirjanpitoa.
Preysler aloitti uransa toimittajana espanjalaisessa "¡Hola!"-lehdessä ja hänen ensimmäinen haastateltavansa oli Julio Iglesias. Vuonna 1984 Preysler juonsi espanjalaista lifestyle-ohjelmaa "Hoy en Casa" ja on sittemmin juontanut muitakin tv-ohjelmia. Vuonna 2001 Preysler oli Walesin prinssi Charlesin kunniavieraana avaamassa tämän espanjalaista puutarhaa Englannissa. Kolme vuotta myöhemmin, vuonna 2004, hän toimi David ja Victoria Beckhamin tervetulojuhlien juontajana omassa talossaan. Preysleristä ja Victoria Beckhamista tuli läheisiä ystäviä ja heidät kuvattiin usein yhdessä ostoksilla Madridissa.
"¡Hola!"-lehden lukijat äänestivät vuosina 1991, 2002 ja 2006 Preyslerin Espanjan tyylikkäimmäksi ja parhaiten pukeutuvaksi naiseksi.
Yksityiselämä.
Vuonna 1970 Preysler esiteltiin laulaja Julio Iglesiakselle, joka oli juuri solminut levytyssopimuksen. Seitsemää kuukautta myöhemmin, 29. tammikuuta 1971, pari vihittiin. He olivat naimisissa seitsemän vuotta ja saivat kolme lasta, Chabeli Iglesias, Julio Iglesias Jr. ja Enrique Iglesias. Pari kuitenkin erosi vuonna 1979.
Preysler meni naimisiin Carlos Falcón kanssa vuonna 1980. He saivat yhteisen tyttären, mutta erosivat pian. Myöhemmin Preysler meni naimisiin Espanjan entisen valtiovarainministerin Miguel Boyerin kanssa ja saivat yhden lapsen.
Experiencia Religiosa

"Experiencia Religiosa" on Enrique Iglesiaksen esikoisalbumilta julkaistu single. Laulun on kirjoittanut Chein García Alonso ja se palkittiin vuoden parhaana pop-lauluna. Laulu oli sijalla 33 Yhdysvaltojen "BillBoard Hot Latin Tracks" -listalla ja sijalla yksi Meksikossa.
Brittiläinen poikabändi "Boyzone" teki laulusta cover-version nimellä "Mystical Experience".
Hercule

Hercule (24. syyskuuta 1562 – 29. marraskuuta 1604) oli Monacon herra 17. toukokuuta 1589 – 29. toukokuuta 1604.
Hercule oli nuorin Honoré I (1522–1581) ja Isabella Grimaldin neljästä pojasta. Hänen vanhimmasta veljestään Kaarle II:sta tuli Monacon herra isänsä kuoleman jälkeen vuonna 1581. Herculeksen kaksi vanhempaa veljeä Francois (1557–1586) ja Horace (1558–1559) kuolivat lapsena. Kaarle II kuoli 34-vuotiaana, ja valtaan nousi 27-vuotias Hercule.
Hercule avioitui Maria Landin kanssa 15. joulukuuta 1595, ja he saivat kaksi lasta:
Hercule murhattiin vuonna 1604, ja valtaistuimelle nousi hänen kuusivuotias poikansa Honoré, jonka ollessa alaikäinen Monacoa johti sijaisneuvosto, johtajana Frederico Landi. Honoré II sai Espanjalta arvonimen ruhtinas, ja hänen jälkeensä ovat Monacon valtiaat olleet ruhtinaita.
Por Amarte

"Por Amarte" on kolmas Enrique Iglesiaksen esikoisalbumilta julkaistu single. Sen ovat kirjoittaneet Roberto Morales ja Enrique Iglesias, ja sen on tuottanut Rafael Pérez-Botija. Laulu sijoittui hyvin listoille ja se soitettiin myös meksikolaisessa telenovelassa "Marisol", tosin kappaleen sanoihin tehtiin muutoksia.
"Port Amarte" sijoittui Yhdysvaltojen "Billboard Hot Latin Tracks" - listalla sijalle kahdeksan ja kohosi sijalle yksi kolmessa viikossa.
Charles Murray

Charles Murray (s. 1943) on yhdysvaltalainen yhteiskuntatieteilijä ja poliittinen kommentaattori. Häntä pidetään merkittävänä libertaristisena ajattelijana. Hän työskentelee konservatiivisessa American Enterprise Institute -ajatushautomossa.
Murray tunnetaan etenkin psykologi Richard Herrnsteinin kanssa kirjoittamastaan teoksesta "The Bell Curve" (1994), jossa tarkastellaan älykkyyserojen vaikutusta yhteiskuntaan. Muita hänen teoksiaan ovat sosiaalipolitiikkaa käsittelevä "Losing Ground: American Social Policy 1950–1980" (1984), tieteen ja taiteen saavutuksia kartoittava "Human Accomplishment: The Pursuit of Excellence in the Arts and Sciences, 800 B.C. to 1950" (2003) ja koulutuspolitiikkaa kritisoiva "Real Education: Four Simple Truths for Bringing America's Schools Back to Reality" (2008).
Murray on sanonut "The Bell Curve" -teoksen yliopistopiireistä kummunnutta kritiikkiä valehteluksi jossa kriitikot luulivat tekevänsä Herran työtä.
Matka kuuhun (vuoden 1950 elokuva)

Matka kuuhun ("Destination Moon") on yhdysvaltalainen tieteiselokuva vuodelta 1950. Sen on ohjannut Irving Pichel, ja keskeisimmissä rooleissa näyttelevät John Archer, Warner Robinson, Tom Powers ja Dick Wesson. Elokuva pohjautuu löyhästi Robert A. Heinlein romaaniin "Rocketship Galileo". Tieteiskirjailija Heinlein oli myös mukana tekemässä elokuvaa tieteellisenä avustajana.
Elokuvatuottaja George Pál palkkasi kuvauksia varten teknikkoja ja insinöörejä asiantuntijoiksi. Lisäksi hän hankki tieteiskuvittaja Chesley Bonestellin tekemään elokuvan taustakulisseja. Pálin tavoitteena oli tehdä elokuvasta realistinen, ja täten se onkin huomattavan tekninen. "Matka kuuhun" oli 1950-luvulle epätyypillinen tieteiselokuva, sillä se oli teemaltaan toiveikas.
"Matka kuuhun" ja samana vuonna julkaistu "Rakettimatka Marsiin" olivat aloittamassa 1950-luvun tieteiselokuva innostusta Yhdysvalloissa. Kurt Neumannin "Rakettimatka Marsiin" tuotettiin kiireisellä aikataululla, minkä ansiosta se julkaistiin hieman ennemmin kuin "Matka kuuhun". Neumannin elokuva yrittikin hyötyä "Matkan kuuhun" saamasta julkisuudesta. Tuottaja Pál oli jo haastamassa "Rakettimatka Marsiin" tekijöitä, sillä alkujaan senkin tarina koostui matkasta Kuuhun.
"Matka kuuhun" sai Oscarin erikoistehosteistaan. Lisäksi se oli ehdolla Oscariin parhaasta lavastuksesta. Berliinin elokuvajuhlilla elokuva sai parhaan rikos- tai seikkailuelokuvan hopeisen karhun, ja Leith Stevens oli Golden Globe -ehdokkaana parhaasta musiikista.
Kaarle II (Monaco)

Kaarle II (1555 - 17. toukokuuta 1589) oli Monacon herra lokakuuta 1581 - 17. toukokuuta 1589.
Charles oli Honoré I (1522-1581) ja Isabella Grimaldin (k. 1583) vanhin poika. Hänestä tuli Monacon herra isänsä kuoleman jälkeen.
Luottaen Espanja kanssa 1524 solmittun suojelusopimukseen, Kaarle oli ensimmäinen Monacon herra, joka kieltäytyi tunnustamasta Savoijin herttuaan oikeutta Mentoneen ja Roccabrunaan. 
Kaarle II kuoli hallittuaan kahdeksan vuotta, 33-vuotiaana, ilman perillisiä ja häntä seurasi Monacon herrana hänen nuorin veljensä Hercule.
Maahockey kesäolympialaisissa 1976

Maahockey oli Montrealin olympialaisissa 1976 kolmattatoista kertaa olympiakisoissa. Joukkueita oli mukana 12 ja ne jaettiin kahteen alkulohkoon. Kenia vetäytyi kuitenkin kisoista viime hetkellä liittyen muutamien Afrikan maiden boikottiin, joka johtui Uuden-Seelannin osallistumisesta.&lt;br&gt;
Molemmissa lohkoissa jouduttiin toinen semifinaalipaikka ratkaisemaan uusintaottelulla, Australian ja Intian välillä tuokin päättyi tasan, ja Australia selvisi jatkoon voitettuaan rankkarikilpailun maalein 5-4. Tulos tiesi Intian jäämistä ensi kertaa mitaleitta osallistuessaan olympiaturnaukseen.&lt;br&gt;
Vaivoin jatkoon selvinneet Uusi-Seelanti ja Australia pääsivätkin yllättäen finaaliin saakka, jossa Uusi-Seelanti otti voiton.
The Tingler

The Tingler on yhdysvaltalainen tuottaja-ohjaaja William Castlen kauhuelokuva, joka sai ensi-iltansa vuonna 1959. Castle oli tunnettu erilaisista tempuistaan, ja "The Tinglerissä" teatterin penkkien alle asetut laitteet tärisivät, kun hirviö oli karannut. Elokuvassa esiintyvät Vincent Price, Judith Evelyn, Darryl Hickman, Patricia Cutts ja Philip Coolidge.
"The Tingler" oli juoksujalkaisen näköinen otus, jonka uskottiin liittyvän ihmisen selkärankaan äärimmäisessä pelossa. Vain huuto pystyisi karkottamaan otuksen. Elokuvan juoneen kuului se, että mykkä naishahmo, jonka otus oli tappanut, oli antanut luvan poistattaa otus selkärangastaan ja päästää yleisön keskuuteen. Elokuvaesitys loppui kriittisessä vaiheessa projektorin rikkoutumiseen, ja valkokankaalla näkyi vain Tinglerin varjo kiipeämässä projektoria pitkin. Tässä vaiheessa Vincent Price neuvoo ihmisiä huutamaan tarpeen vaatiessa, ja pian tämän jälkeen sähkökatkoksen aikana Castlen keksimä "Percepto" alkoi toimia ja säikytellä ihmisiä värinällä.
Elokuva alkaa Castlen lyhyellä monologilla, jossa hän kertoo, että jotkut katsojat saattavat samaistua elokuvan hahmojen tunteisiin. Ainoana apukeinona tunteille on huutaminen.
Samogiitti

Samogiitti eli žemaiitti on pääasiassa läntisessä Liettuassa käytettävä kieli, jolla on 500 000 puhujaa. Useimmat liettualaiset pitävät samogiittia liettuan kielen murteena.
Aakkosto.
Samogiitin aakkosissa on 32 kirjainta. Ne ovat samat kuin liettuassa seuraavin poikkeuksin:
Michael Jackson’s Moonwalker

Michael Jackson’s Moonwalker on nimi kolmelle eri pelille, jotka on tehty vuosina 1989 ja 1990 U.S. Goldin, Segan ja Michael Jacksonin yhteistyönä. Eri alustoille (arcade, konsoli ja tietokone) tehdyt versiot poikkeavat toisistaan pelattavuudeltaan, mutta tarina ja konsepti on kaikissa sama. 
Tarina, joka on otettu Michael Jacksonin vuoden 1988 elokuvasta "Moonwalker", seuraa Jacksonia, jolla on erilaisia musiikkiin ja tanssiin liittyviä kykyjä ja jonka tarkoitus on pelastaa pahan Mr. Big -nimisen miehen kidnappaamat lapset. Peleissä kuullaan syntetisoituja versioita Jacksonin hiteistä kuten "Beat It" ja "Smooth Criminal".
Tietokoneversio.
Tietokoneversio julkaistiin 8-bittiselle ja 16-bittiselle tietokoneille. Pelin on kehittänyt irlantilainen Emerald Software ja yhdysvaltalainen Keypunch Software ja sen on julkaissut brittiläinen U.S. Gold. Tietokoneversio on versioista ainoa, jossa viitataan "Moonwalker"-elokuvan alkutapahtumiin. 
Taustamusiikki – "Bad"
Taustamusiikki – "Speed Demon"
Taustamusiikki – "Smooth Criminal"
Taustamusiikki – "The Way You Make Me Feel"
Tasot.
&lt;br clear="all"&gt;
Kolikkopeliversio.
Pelin kehitti Sega (ohjelmointi) ja Triumph International (audiovisuaali) yhdessä Michael Jacksonin kanssa ja se julkaistiin Sega System 18:lle. Kolikkopeliversio eroaa huomattavasti tietokone- ja konsoliversioista pelattavuudeltaan, keskittyen enemmän beat 'em up -lajityyppiin kuin tasohyppelyyn.
Taustamusiikki – "Bad"
Taustamusiikki – "Smooth Criminal"
Taustamusiikki – "Beat It"
Taustamusiikki – "Another Part of Me"
Taustamusiikki – "Bad"
Tasot.
"Billie Jean" soi lopputekstien aikana.
&lt;br clear="all"&gt;
Konsoliversio.
Konsoliversio julkaistiin Segan alustoille Sega Mega Drive/Sega Genesis, Sega Master System ja Sega Game Gear. PEGI on listannut, että peli julkaistaisin Virtual Consolelle, mutta vielä ei ole varmaa mikä versio pelistä on kyseessä. Konsoliversio on niin sanotusti "kehittynyt" versio tietokoneversiosta.
Taustamusiikki – "Smooth Criminal"
Special perform: "Smooth Criminal"
Taustamusiikki – "Beat It"
Special perform: "Beat It"
Taustamusiikki – "Another Part of Me"
Special perform: "Another Part of Me" (REV01 version only) or "Thriller" (REV00 version only) on 3-1 and 3-2. "Thriller" (REV00 version only) or "Billie Jean" (REV01 version only) on 3-3.
Taustamusiikki – "Billie Jean"
Special perform: "Bad"
Taustamusiikki – "Bad"
Special perform: 5-1 "Smooth Criminal". 5-2 "Beat It". 5-3 "Thriller" (REV00 version only) or "Another Part of Me" (REV01 version only)
Tasot.
&lt;br clear="all"&gt;
Maahockey kesäolympialaisissa 1980

Maahockey oli Moskovan kesäolympialaisissa 1980 14. kertaa olympiakisoissa. Naisten olympiaturnaus pelattiin ensimmäisen kerran ja sen voitti vastikään itsenäistynyt Zimbabwe. Miesten parhaaksi osoittautui Intia.
Kisat kärsivät boikotoinnista, minkä vuoksi sekä miesten että naisten turnaukseen osallistui kumpaankin vain kuusi joukkuetta.
Miehet.
Maalintekijät.
16 maalia (1 pelaaja):
15 maalia (1 pelaaja):
9 maalia (1 pelaaja):
8 maalia (1 pelaaja):
7 maalia (1 pelaaja):
6 maalia (1 pelaaja):
5 maalia (2 pelaajaa):
4 maalia (5 pelaajaa):
3 maalia (5 pelaajaa):
2 maalia (12 pelaajaa):
1 maali (16 pelaajaa):
Naiset.
Naisten mestaruus ratkaistiin suoraan sarjamuotoisesti.
Maalintekijät.
Kuusi maalia (2 pelaajaa):
Viisi maalia (1 pelaaja):
Neljä maalia (1 pelaaja):
Kolme maalia (2 pelaajaa):
Kaksi maalia (6 pelaajaa):
Yksi maali (10 pelaajaa):
Juan Carlos Garrido

Juan Carlos Garrido Fernández (s. 29. maaliskuuta 1969 El Puig, Espanja) on espanjalainen jalkapallovalmentaja. 
Ura.
Garrido on valmentanut uransa aikana El Puigin ja Ondan lisäksi Villarrealin reservi- sekä edustusjoukkuetta. Hän teki historiaa nostamalla seuran reservijoukkueen ensimmäistä kertaa maan toiseksi korkeimmalle sarjatasolle Segunda Divisióniin kaudeksi 2009–2010. Edustusjoukkueen valmennustehtävät Garrido sai vastuulleen 1. helmikuuta 2010 Ernesto Valverden saatua potkut.
Marraskuussa 2012 Garridosta tuli Belgian liigassa pelaavan Club Bruggen päävalmentaja. Seura sijoittui Garridon johdolla Belgian liigan kolmanneksi kaudella 2012/13. Espanjalaisvalmentaja sai potkut seurasta syyskuun puolivälissä 2013, vaikka joukkue oli liigassa toisena. Potkujen syyksi seurajohto ilmoitti tyytymättömyytensä menestykseen Club Bruggen pudottua Eurooppa-liigasta karsintavaiheessa. 
Joulukuun alussa 2013 Garrido palasi Espanjaan, kun hänestä tuli Real Betisin päävalmentaja. Garrido ei saanut Betisin peliä kulkemaan edeltäjäänsä paremmin. Joukkue voitti Garridon alaisuudessa vain kaksi ottelua ja Real Madridille kärsityn 0–5 kotitappion jälkeen hän sai potkut tammikuun puolivälissä 2014. 
Kesäkuussa 2014 Garrido allekirjoitti kaksivuotisen sopimuksen egyptiläisseura Al-Ahlin kanssa. Garridon johdolla Al-Ahli voitti Egyptin supercupin ja CAF Confederation Cupin mestaruuden. Menestyksestä huolimatta hän sai potkut seurasta toukokuussa 2015.
Lokakuussa 2016 Garridosta tuli saudiseura Ettifaqin päävalmentaja, mutta hän sai potkut jo helmikuussa 2017. Kesällä 2017 Garridon ura jatkui marokkolaisen Raja Casablancan päävalmentajana. Garrido luotsasi Raja Casablancan Marokon cupin mestariksi 2017 ja seurahistorian ensimmäistä kertaa CAF Confederation Cupin mestariksi 2018. Hän sai potkut tammikuun lopulla 2019, kun Raja kärsi 0–2 kotitappion Étoile Sportive du Sahelille Arabian Mestarien liigan puolivälierissä.
Helmikuussa 2019 Garridon ura jatkui Al Ainin päävalmentajana. Hän jätti seuran sopimuksensa päättyessä kauden jälkeen kesällä 2019. Marraskuussa 2019 hän palasi valmennustehtäviin tunisialaisen Étoile du Sahelin päävalmentajana kesään 2021 ulottuvalla sopimuksella, mutta sai potkut jo helmikuussa 2020. Pian potkujensa jälkeen helmikuun lopulla 2020 hänestä tuli Wydad Casablancan päävalmentaja. Hän johdatti Wydadin Afrikan Mestarien liigan välieriin, mutta sai kotimaan sarjan heikkojen tulosten vuoksi potkut tehtävistään syyskuussa 2020.
Tammikuussa 2021 Garrido palasi valmentamaan kotimaahansa, kun hänestä tuli Segundassa pelanneen CD Castellónin päävalmentaja. Menestys Espanjassa oli kuitenkin heikkoa ja joukkueen vajottua putoamiskamppailuun, Garrido sai potkut jo toukokuussa 2021.
Syyskuussa 2022 Garrido palasi Egyptiin, tällä kertaa hänestä tuli Ismailyn päävalmentaja. Pesti päättyi edellisten tavoin potkuin vain muutaman kuukauden jälkeen, kun Ismaily erotti hänet joulukuussa 2022.
Vares – Pahan suudelma

Vares – Pahan suudelma on vuonna 2011 ensi-iltansa saanut suomalainen rikoselokuva, jonka on ohjannut Anders Engström. Se on "Vares"-sarjan kolmas elokuva ja jatkoa elokuville "Vares – yksityisetsivä" (2004) ja "V2 – Jäätynyt enkeli" (2007). Elokuva perustuu Reijo Mäen romaaniin "Pahan suudelma". Jussi Vareksen roolissa nähdään ensimmäistä kertaa Antti Reini.
Ennen teatteriensi-iltaa elokuva esitettiin kahdessa ilmaisnäytöksessä Turkuhallissa noin 11 000 hengelle osana Turun kulttuuripääkaupunkivuoden tapahtumia.
Elokuva julkaistiin DVD:lle ja Blu-raylle 27. toukokuuta 2011.
Juoni.
Yksityisetsivä Jussi Vares tienaa leipänsä vähäpätöisillä varjostusjutuilla. Hänen elämänsä on vailla suuntaa. Keskelle ankeaa arkea osuvat sentään novellikirjailija Luusalmen kirjanjulkistamisjuhlat. Kotimatkalla Vares saa työtarjouksen, joutuu katutappeluun ja on vähällä päästä hengestään puolustaessaan kaveriaan Kyypakkausta.
Myös naisrintamalla alkaa tapahtua. Vares päätyy tutkimaan Astan tyttären kevättalvella tapahtunutta murhaa ja ajautuu vuoteeseen Astan sisaren, naimisissa olevan kiihkeän Lailan kanssa. Laila ottaa Vareksen tiukasti hallitsevaan otteeseensa ja pian Vares käsittää, että murhan tekijän on täytynyt olla tytölle läheisesti tuttu.
Erot kirjan ja elokuvan välillä.
Tuikun rooli on kirjassa pienempi kuin elokuvassa. Vareksen kotipaikka on eri: kirjassa Vareksen asunto sijaitsee Mustainveljestenkujalla lähellä Uutta Apteekkia, mutta elokuvassa samassa paikassa Läntisen Pitkäkadun liepeillä kuin uusimmissa kirjoissakin. Kansanpuiston väijytyskohtaus puuttuu kirjasta ja murhaaja on eri. Luusalmen julkaisema novelli on elokuvassa eri kuin kirjassa: elokuvan novelli kertoo Vareksesta Juha Korpin nimellä. Kumpikaan Ronimuksista ei kuole kirjassa eikä Hautavainio esiinny siinä. Lisäksi elokuvassa ei ole ruotsalaisseuruetta.
Viittaukset muihin Vares-teoksiin.
Kyypakkaus katsoo putkassa televisiosta traileria elokuvasta "V2 – Jäätynyt enkeli". Reijo Mäki kävelee Uuteen Apteekkiin, kun Vares tapaa Lailan Apteekin edessä.
Vares – Kaidan tien kulkijat

Vares – Kaidan tien kulkijat on vuonna 2012 ensi-iltansa saanut suomalainen rikoselokuva, jonka on ohjannut Anders Engström. Se on "Vares"-elokuvasarjan kuudes elokuva. Elokuva perustuu Reijo Mäen romaaniin "Vares ja kaidan tien kulkijat". Jussi Vareksen roolissa on Antti Reini. Elokuva kuvattiin lähes kokonaan Turussa Paattisilla elo-syyskuussa 2010.
Elokuva tuli vuokralle DVD:lle ja Blu-raylle 11. huhtikuuta 2012 ja myyntiin 13. huhtikuuta 2012. Elokuvassa esiintyy Cameo-roolissa laulajalegenda Kari Tapio. Hän menehtyi joulukuun 7. päivänä vuonna 2010, vain muutama kuukausi kuvausten jälkeen.
Juoni.
Outo toimeksianto vie Jussi Vareksen synkkiin maisemiin. Annaliisa Vaaran ruumis on löytynyt vanhan hautausmaan laidalta, eikä paikallinen poliisi ja keskusrikospoliisi ole löytänyt jälkeäkään syyllisestä. Pienessä Kahdenvirranmaan kirkonkylässä ollaan tiukasti uskovaisia. 
Saarnamies Taisto Raappanalla ja kirkkoherra Hukkasella riittää kuulijoita. Kaupunkilaispoika Vareksen saapuminen ei jää huomaamatta kylän asukkailta – varsinkaan naisilta. Mutta Vareksella on tärkeämpiä huolia: joku tuntuu haluavan hänet hengiltä.
Saatanan riivaama

Saatanan riivaama () on vuonna 1983 ensi-iltansa saanut 3D-tekniikalla kuvattu kauhuelokuva, joka on toinen jatko-osa vuonna 1979 ilmestyneelle "Amityville"-elokuvalle.
"Video-oppaassa" vuodelta 1994 "Saatanan riivaama" saa kolme tähteä viidestä, mikä vastaa sanallista arviota ”hyvä”.
Ratapyöräilyn maailmanmestaruuskilpailut 2010

Ratapyöräilyn maailmanmestaruuskilpailut 2010 järjestettiin Ballerup Super Arenalla Ballerupissa Tanskassa 24.–28. maaliskuuta 2010. Kilpailujen ohjelmassa oli kymmenen lajia miehille ja yhdeksän naisille.
Mitalistit.
Lähde: Tissottiming
Thomas Johnson (kasvitieteilijä)

Thomas Johnson (noin 1600–1644) oli englantilainen kasvitieteilijä, jota on sanottu englantilaisen kasvitieteen kenttätyön isäksi. Vuonna 1626 hän oli apteekkarina Lontoossa ja teki matkoja Kentiin, jossa hän apteekkarikollegojensa kanssa tutki kasveja ja luetteli niitä muistiinpanoissaan. 
Hänen teoksensa "Mercurius Botanicus" ilmestyi kahdessa osassa 1634 ja 1641. Hänen kunniakseen on kasvisuvun nimeksi annettu "Johnsonia".
Busch Gardens

Busch Gardens on sekä Floridan Tampassa että Virginian Williamsburgissa sijaitseva huvipuisto. Tampan puisto sisältää yhden Pohjois-Amerikan suurimmista eläintarhoista. Puistot omistaa Blackstone Group. Aiemmin Busch Gardensit olivat Anheuser-Busch-olutyhtiön omistuksessa, ja niitä käytettiin yhtiön tuotteiden markkinointiin.
Talo, jonka Jumala unohti

Talo, jonka Jumala unohti on vuonna 1989 ensi-iltansa saanut kauhuelokuva, joka on neljäs Amityville-elokuvasarjassa. Elokuva tehtiin televisiolevitykseen.
Arvioita.
"Video-oppaassa" vuodelta 1994 Kari Salminen sanoo elokuvaa työlääksi muttei aivan toivottomaksi katsottavaksi ja antaa sille yhden tähden viidestä, mikä vastaa sanallista arviota ”huono”.
Super Power

Super Power oli vuosina 1993–2001 ilmestynyt videopeliaiheinen aikakauslehti. Lehti oli Nintendo-pelilehden seuraaja. "Super Power" oli käännöslehti alkuperäisestä ruotsalaisesta lehdestä. Ruotsissa lehti myöhemmin muutti nimensä muotoon "Super Play". "Super Poweria" ilmestyi vuosittain enimmillään 12 numeroa ja yhteensä 80 numeroa.
Alkuaikoina lehti käsitteli Nintendon videopelejä, mutta kesäkuusta 1995 eteenpäin siinä käsiteltiin muidenkin valmistajien pelejä. "Super Power" vaihtoi nimensä "Konsolipelaajaksi" numerosta 5/2001 alkaen. Lehteä ilmestyi tällä nimellä 8 numeroa vuonna 2001. Ruotsalainen lehti "Super Play" lopetettiin vuonna 2009.
The Bell Curve

The Bell Curve: Intelligence and Class Structure in American Life on yhteiskuntatieteilijä Charles Murrayn ja psykologi Richard J. Herrnsteinin kirjoittama kirja, joka julkaistiin Yhdysvalloissa vuonna 1994. 
Sisältö.
Kirja käsittelee älykkyyserojen yhteiskunnallista merkitystä. Sen pääväite on, että älykkyystesteillä mitattu älykkyys ennustaa paremmin yksilöiden koulu-, ammatti- ja taloudellista menestystä kuin vanhempien koulutus- ja tulotason kaltaiset perinteiset sosiologiset selitystekijät. Murrayn ja Herrnsteinin mukaan yhdysvaltalainen yhteiskunta muuttui 1900-luvun kuluessa siten, että älykkyydestä tuli entistä tärkeämpi ominaisuus yksilön menestymiselle. He katsoivat myös, että älykkäimmät ihmiset, kognitiivinen eliitti, ovat eristäytymässä muusta yhteiskunnasta Yhdysvalloissa.
Kirjan nimi viittaa kellokäyrään. Ihmisten ÄO-testeistä saamat tulokset (älykkyysosamäärä) noudattavat melko tarkasti normaalijakaumaa siten, että suurin osa ihmisistä saa keskimääräisiä tuloksia, kun taas pieni joukko saa hyvin matalia tai hyvin korkeita tuloksia.
Murrayn ja Herrnsteinin mukaan Yhdysvaltain itäaasialaisperäiset asukkaat ovat keskimäärin jonkin verran valkoisia älykkäämpiä, kun taas musta väestö on keskimäärin selvästi vähemmän älykästä kuin valkoiset ja aasialaiset. Heidän mukaansa älykkyyserot selittävät sosioekonomisia eroja rotujen välillä. Murrayn ja Herrnsteinin mukaan eroja älykkyydessä ei ole mahdollista poistaa esimerkiksi koulutuksen avulla. 
Vastaanotto.
"The Bell Curve" aiheutti ilmestyttyään valtavan kohun, ja siitä tuli myyntimenestys. Kirjasta keskusteltiin mediassa ja akateemisessa maailmassa sekä Yhdysvalloissa että muualla. 
Kirja käsitteli älykkyyserojen merkitystä lähinnä Yhdysvaltain valkoisen väestön keskuudessa, mutta debatti koski lähes yksinomaan sen luvuissa 13 ja 14 käsiteltyä kysymystä rotujen välisistä älykkyyseroista ja väitettä afroamerikkalaisten muita keskimäärin heikommasta älykkyydestä. 
Richard Lynnin mukaan kirja sai osakseen todennäköisesti enemmän arvostelua kuin yksikään toinen teos psykologian historiassa. Kirjan ilmestymisvuonna 1994 "The Wall Street Journalissa" julkaistiin 52 älykkyystutkijan kannanotto, jossa kirjan väitteet mustien alemmasta älykkyysosamäärästä todettiin tutkimustuloksia vastaaviksi. 
Yhdysvaltain psykologiyhdistys APA teetti vastauksena kirjaan asiantuntijaraportin älykkyystutkimuksesta. Sen mukaan tutkimukset ovat tuottaneet vaihtelevia tuloksia, mutta mustien keskiarvo on tyypillisesti ollut noin yhden keskihajonnan alempi (85) kuin valkoisten (100). Uusimmissa tutkimuksissa ero on kuitenkin kaventunut.
1. česká hokejová liga

1. česká hokejová liga on Tšekin jääkiekon toiseksi korkein sarjataso. Liiga on perustettu kotimaansa itsenäistyttyä vuonna 1993.
Zbrojovka Brno

Zbrojovka Brno oli tšekkoslovakialainen ase- ja autoteollisuusyritys, joka sijaitsi Brnossa.
Zbrojovka Brno autotehtaana.
Ensimmäisen maailmansodan jälkeen aseteollisuuteen keskittynyt yritys joutui etsimään uuden toimialan. Autonsuunnittelija Břetislav Novotný suunnitteli yritykselle vuonna 1924 Disk-nimisen auton. Se oli Euroopan ensimmäinen kaksitahtimoottorilla varustettu auto. Moottorissa oli yksi sylinteri ja se oli iskutilavuudeltaan 600-kuutioinen.
1930-luvulla yhtiö valmisti kaksitahtimoottorilla varustettuja henkilöautoja, joista tunnetuimmat ovat Z4, Z6, Z9 sekä nelisylinterinen, 1 500-kuutioinen Z5, jonka teho oli peräti 40 hevosvoimaa.
Zbrojovka Brnon tuotteet kunnostautuivat myös kilparadoilla. Kilpa-autoissa oli käytetty epätavallisia teknisiä ratkaisuja. Kuuluisimmat kilpa-autot olivat Z2 vuodelta 1929 ja vuoden 1931 Z13. Z2-mallin voimanlähteenä oli teholtaan 60-hevosvoimainen, 1 100-kuutioinen kuusisylinterinen vastamäntämoottori, jossa oli Roots-ahdin. Z13:ssa taas oli 60-hevosvoimainen, 1 500-kuutioinen kahdeksansylinterinen V-moottori, jossa oli neljä kahden sylinterin muodostamaa sylinteririviä. Kullakin sylinteriparilla oli yhteinen palotila. Myös tässä mallissa oli Roots-ahdin. Kummankin mallin huippunopeudeksi ilmoitettiin 150 km/h.
Yrityksen autotuotanto päättyi vuonna 1939.
Zbrojovka Brno asetehtaana.
Zbrojovka Brno perustettiin alun perin Itävalta-Unkarin tykistön korjaamosta Tšekkoslovakian valtion omistamaksi ampuma-asetehtaaksi vuonna 1918. Aluksi yhtiö korjasi sotilaskiväärejä, mutta laajensi toimintaansa. Asetuotannossa itävaltalaisen Mannlicher –kiväärin kokoonpano vaihtui saksalaisen Mauser-kiväärin ja myöhemmin myös tehtaan oman kiväärimallin 24 valmistukseen. Vuosina 1924–1925 tehtaalle rakennettiin tuotantorakennukset kiväärien ja konekiväärien (sekä autojen) valmistamiseen. 1940-luvulla tehdas aloitti metsästys- ja urheiluaseiden tuotannon. 1980-luvulla asetuotanto oli enää pieni osa yhtiön koko tuotannosta. Asetuotanto jatkui silti ja tehtaalla luotiin jatkuvasti uusia asemalleja. Syksyllä 2003 yhtiö ajautui konkurssiin ja vuonna 2006 asetuotanto Zbrojovka Brno -yhtiössä päättyi.
Axel Löwen

Axel Löwen (1. marraskuuta 1686 – 25. heinäkuuta 1772 Stralsund) oli ruotsalainen hallintomies ja kenraali. Hän oli Ruotsin Suomessa olleiden joukkojen ylipäällikkö vuosina 1737–1739 ja Ruotsin Pommerin kenraalikuvernööri vuosina 1748–1766.
Elämäkerta.
Löwenin vanhemmat olivat maaherra Otto Wilhelm von Löwen ja Helena Tott. Vuosina 1702–1712 hän osallistui Espanjan vallanperimyssotaan, pääasiassa Alankomaissa. Vuonna 1713 hänestä tuli Ruotsin saksalaisalueiden päämajoitusmestari, joka valvoi linnoitustöitä. 
Suuressa Pohjan sodassa Löwen osallistui muun muassa Stralsundin taisteluihin ja Norjan retkeen ja joutui kahdesti vangiksi. Sodan jälkeen hänet ylennettiin kenraalimajuriksi 1719, Ruotsin linnoituskonttorin johtajaksi hän tuli jo 1715. Löwen oli jäsen Uudenkaupungin rauhan rajanmäärityskomissiossa. Hän laati suunnitelman Suomen linnoittamiseksi ja esitti sen valtiopäiville vuonna 1723. Suunnitelmassa, jota ei sellaisenaan koskaan hyväksytty, hän ehdotti muun muassa laivastoeskaaderin perustamista Saimaalle. 
Löwen korotettiin vapaaherraksi 1731 ja nimitettiin Ruotsin Suomen joukkojen ylipäälliköksi 1737. Samana vuonna hän laati uuden suunnitelman Suomen puolustamiseksi. Suunnitelmaan kuului muun muassa Haminan ja Lappeenrannan linnoitusten parantaminen, linnoitetun sataman rakentaminen Helsinkiin ja kaleerilaivaston perustaminen. Löwenin suunnitelmaa käsiteltiin vuosien 1738–1739 valtiopäivillä, ja huhtikuussa 1739 säädyt hyväksyivät suunnitelmat. 
Löwen nousi valtaneuvokseksi vuonna 1739. Hänen jälkeensä Suomen joukkojen ylipäälliköksi nimitettiin Carl Cronstedt. Myöhemmin Löwen toimi Pommerin kenraalikuvernöörinä vuoteen 1766 asti. Löwen oli Greifswaldin yliopiston kansleri vuosina 1747–1766. Hän oli Ruotsin tiedeakatemian jäsen ja sai kreivin arvon vuonna 1751.
Löwenin ensimmäinen puoliso vuodesta 1723 oli kreivitär Sofia Karolina Piper (k. 1732) ja toinen vuodesta 1735 kreivitär Eva Horn (k. 1790).
Joseph F. Biroc

Joseph F. Biroc (12. helmikuuta 1903 New York, New York – 7. syyskuuta 1996 Woodland Hills, Kalifornia) oli yhdysvaltalainen elokuvaaja.
Biroc sai parhaan kuvauksen Oscar-palkinnon vuoden 1974 elokuvasta "Liekehtivä torni". Lisäksi hän oli ehdolla elokuvasta "Murha asuu sydämessä" (1964).
Night Visions

Night Visions on helsinkiläinen elokuvafestivaali, joka keskittyy kauhu-, tieteis-, kultti- ja fantasiaelokuviin. Se on maan vanhin ja Pohjoismaiden suurin genre-elokuvafestivaali. Festivaalia järjestää "Night Visions – Yön kuvat ry". Festivaalin johtaja on Mikko Aromaa.
Night Visionsin kaksi vuotuista päätapahtumaa ovat huhtikuussa järjestettävä "Back to Basics" ja loka-marraskuun vaihteeseen sijoittuva "Maximum Halloween".
Helsingin kulttuuri- ja kirjastolautakunta palkitsi Night Visionsin tammikuussa 2013 Helsingin kulttuuriteko 2012 -palkinnolla.
Vuoden 2013 Night Visions keräsi 8 556 kävijää, mikä oli festivaalien ennätys.
Marraskuussa 2020 pidettäväksi tarkoitettua festivaalia yritettiin koronapandemian vuoksi siirtää seitsemän kertaan uusiin ajankohtiin, kunnes lokakuussa 2021 se päätettiin siirtää joulukuulle 2021.
Festivaalit ja elokuvat.
Katsaus festivaalin aikana eri vuosina esitetyistä elokuvista.
4-6.3 2005: Back to Basics.
Elokuvateatteri Kino Engel, osoitteessa Sofiankatu 4, Helsinki
29-30.10.2005: Maximum Halloween 3005.
Elokuvateatteri Maxim, Kluuvikatu 1, Helsinki
1-2.4.2006: Back to Basics 2006.
Elokuvateatteri Kino Engel, Helsinki 
9-13.4.2014: Back to Basics 2014.
Elokuvateatterit Bio Rex, Andorra &amp; Dubrovnik, Kino Engel, Helsinki 
15-19.4.2015: Back to Basics.
Elokuvateatteri Maxim, Kluuvikatu 1, Helsinki
9-13.11.2016 Maximum Halloween 3016.
Kinopalatsi, Helsinki
Juhani Laurinkari

Juhani Laurinkari (s. 8. lokakuuta 1946) on Itä-Suomen yliopiston sosiaalipolitiikan emeritusprofessori. Hän on neljäs suomalainen jäsen Euroopan tieteiden ja taiteiden akatemiassa (European Academy of Sciences and Arts). Hän on myös kyseisen akatemian Suomen valtuuskunnan puheenjohtaja vuosina 2016–2025 ja toimii sosiaali-, laki- ja taloustieteiden (Social Sciences, Law &amp; Economics) varadekaanina 2021-2025. 
Opinnot ja loppututkinnot.
Laurinkari valmistui 21-vuotiaana teologian maisteriksi mutta ei saanut heti pappisvihkimystä, koska tuolloin (vuonna 1968) pappisvihkimyksissä oli 22 vuoden alaikäraja. Lisäksi hän on opiskellut sosiaalipolitiikkaa ja taloustieteitä. Laurinkarilla on yhteensä neljä loppututkintoa ja tohtorin tutkinnot sekä Helsingistä että Wienistä. Laurinkari oli aikanaan Suomen nuorin pappi, nuorin sosiaalipolitiikan tohtori ja nuorin alan professori.
Akateeminen ura.
Laurinkari jäi eläkkeelle professorin virasta Itä-Suomen yliopiston yhteiskuntatieteiden laitokselta lokakuussa 2014. Hän on toiminut myös dekaanina Kuopion yliopiston yhteiskuntatieteellisessä tiedekunnassa ennen Itä-Suomen yliopiston perustamista vúonna 2010. Lisäksi Laurinkari on ollut Nürtingenin korkeakoulussa ja Wismarin korkeakoulun taloustietieden tiedekunnassa vierailevana professorina, ja hän johti suomalais-saksalaista tohtorikoulua . Hän on ohjannut yhteensä 68 väitöskirjaa ja toiminut tieteellisten julkaisusarjojen vastaavana toimittajana Kuopion yliopistossa, Itä-Suomen yliopistossa ja Saksassa. 
Yksityiselämä.
Laurinkari vietti elämänsä alun lastenkodissa, josta hänet adoptoitiin puolentoistavuoden ikäisenä. Laurinkarin omaan perheeseen kuuluu vaimo, neljä aikuista lasta ja viisi lastenlasta.
Poliittinen toiminta.
Laurinkari oli kristillisdemokraattien listoilla sitoutumaton eduskuntavaaliehdokas Savo-Karjalan vaalipiirissä vuoden 2015 eduskuntavaaleissa. Tammikuusta 2016 vuoden 2022 alkuun hän toimi puolueen Pohjois-Savon piirin puheenjohtajana.
Phantom Planet (albumi)

Phantom Planet on yhdysvaltalaisen hard rock -yhtye Phantom Planetin studioalbumi vuodelta 2004. Albumilla on mukana kolme kappaletta edeltävältä "The Guest -"albumilta, "California", "Lonely Day" ja "Anthem".
Enrique Cerezo

Enrique Cerezo Torres (s. 1947) on espanjalainen elokuvatuottaja. Hän toimii tällä hetkellä myös Espanjan pääsarjaseura Atlético Madridin puheenjohtajana, jossa hän on ollut vuodesta 2002 lähtien. Cerezo korvasi puheenjohtajan paikalla eronneen Jesús Gilin.
Hän on toistaiseksi tehnyt Atlético-seurahistorian kalleimmat siirrot. Vuonna 2006 joukkue hankki argentiinalaispelaaja Sergio "Kun" Agüeron 20 miljoonalla eurolla ja seuraavan vuoden kesänä se myi Fernando Torresin englantilaisseura Liverpooliin arviolta noin 36 miljoonalla eurolla.
Nowhere Boy

Nowhere Boy on brittiläinen elokuva vuodelta 2009. Elokuva kertoo John Lennonin varhaisista vaiheista ja The Beatles -yhtyeen perustamisesta. Elokuvan ohjasi Sam Taylor-Wood. 
Elokuva sai ensiesityksensä Lontoon elokuvajuhlilla 29. lokakuuta 2009 ja brittiläisissä elokuvateattereissa 25. joulukuuta 2010. Suomessa elokuva julkaistiin 9. huhtikuuta 2010. Elokuva pääsi teatterilevitykseen Yhdysvalloissa lokakuussa 2010, kun oli kulunut 70 vuotta John Lennonin syntymästä.
Juoni.
Draamaelokuva kertoo John Lennonin teinivuosista 1955–1960. Viisivuotiaana äidistään eroon joutunut John Lennon kasvoi Mimi-tätinsä ja George-setänsä luona, mutta saa tietää asiasta vasta kasvatti-isänsä hautajaisissa. Lennon alkaa etsiä biologista äitiään ja löytääkin tämän ei kovin kaukaa omasta asuinpaikastaan Liverpoolissa, jossa hän kiinnostuu pakkomielteen tavoin rock'n'roll-musiikista.
Enamorado Por Primera Vez

"Enamorado Por Primera Vez" on Enrique Iglesiaksen toiselta studioalbumilta "Vivir" julkaistu single. Se julkaistiin tammikuussa 1997 albumin ensimmäisenä singlenä. Laulun on kirjoittanut Enrique Iglesias ja sen on tuottanut Rafael Pérez-Botija. Laulu menestyi hyvin, se oli ykkössijalla Billboard Hot Latin Tracks -listalla.
Lauri Lassinpelto

Lauri Olavi Lassinpelto (11. elokuuta 1912 Sippola – 5. syyskuuta 1972 Jyväskylä) oli suomalainen rautatievirkailija ja kirjailija.
Lassinpelto kävi kansakoulun ja valmistui rautatieopistosta 1945. Hän toimi rautatievirkailijana 1944–1972 ja järjestelymestarina 1964–1972. Lassinpelto oli Keski-Suomen kirjailijoiden varapuheenjohtajana 1970-luvun alussa.
Lassinpellon romaani "Aatteen paimenpojat" kertoi rautatieläisten ammattiliiton toiminnasta 1950-luvulla. Romaani "Melkein ministeri" oli taas veijaritarina ay-pomosta.
Hoplop

Hoplop (tyyliteltynä HopLop) oli vuonna 2005 perustettu lasten sisäliikunta- ja seikkailupuistoketju. 
Hoplopin liikevaihto oli vuonna 2019 noin 20,1 miljoonaa euroa ja tulos noin −2,3 miljoonaa euroa. Hoplop-puistot lakkautettiin vuoden 2025 aikana. Osa niistä suljettiin pysyvästi, mutta useammat siirtyivät Leos-puistoiksi.
Historia.
Hoplopin ovat perustaneet vuonna 2005 Tomi Pulkki ja Joona Hietasola yhdessä puolisoidensa kanssa. 
Hoplop hakeutui yrityssaneeraukseen vuonna 2010.
Lokakuussa 2015 sijoitusyhtiö Intera tuli enemmistöosakkaaksi Hoplopiin. Yrityksen toimiva johto jatkoi yhtiössä ja jäi osakkaaksi merkittävin osuuksin. Vuonna 2017 Hoplop osti reippailuhalli Huimalan ja marras-joulukuussa 2017 Huimala uudistettiin Hoplop-puistoksi.
Koronavirusepidemian aiheuttaman vaikean taloustilanteen takia yritys hakeutui yrityssaneeraukseen lokakuussa 2020. Maaliskuussa 2021 CapMan ilmoitti ostavansa Hoplopin kokonaan.
Vuonna 2023 Leo’s Leikkimaan emoyhtiö Leo’s Group osti HopLop-ketjun.
Hoplop hakeutui jälleen syksyllä 2024 yrityssaneeraukseen ja ilmoitti sulkevansa viisi toimipistettään. Nämä ovat Tampereen Linnainmaa, Pirkkala, Turku (nimellä Leo’s), Vantaan Porttipuisto ja Lohja.
Kaikkien Hoplop- ja Leo’s Leikkimaa-puistojen nimeksi vaihdetaan Leo’s vuoden 2025 alkupuoliskon aikana.
Kansainvälistyminen.
Hoplop avasi ensimmäisen puistonsa ulkomailla Saksan Pulheimiin, Kölnin kupeeseen kesäkuussa 2018. 2024 Pulheimin sisäleikkipuisto muutettiin Leo’s brändin alle.
Hoplopin toimipisteet.
Seikkailupuistot ovat avoinna joka päivä klo 10–20.
Verneri Liinamaa

Verneri Antto Liinamaa (nimi vuoteen 1934 "Verner Lindgren"; 28. kesäkuuta 1898 Virrat – 5. kesäkuuta 1972 Raahe) oli suomalainen opettaja ja satukirjailija.
Liinamaa kävi Jyväskylän seminaarin ja toimi kansakoulun opettajana Pudasjärven Livolla sekä vuodesta 1923 Raahen Lapaluodossa. Liinamaa avusti lastenlehti Pääskystä ja hän kirjoitti nimimerkillä "Päivänpoika" myös Oulussa ilmestyviin Kalevaan ja Nyyrikkiin. Liinamaa suomensi myös englannin kielestä muun muassa Oscar Wilden runoja.
Vilho Puttonen

Vilho (Ville) Puttonen (7. huhtikuuta 1906 Rautalampi – 13. tammikuuta 1971 Helsinki) oli suomalainen filosofian tohtori, rehtori ja kirjailija.
Puttosen vanhemmat olivat maanviljelijä Vilho Puttonen ja Olga Liimatainen. Hän pääsi ylioppilaaksi Jyväskylän lyseosta 1926 ja valmistui filosofian tohtoriksi Helsingin yliopistosta 1943.
Puttonen toimi Jyväskylän lyseon rehtorina 1944–1954. Hän kirjoitti saksan kielen oppikirjojen ohella jyväskyläläisen Mieskuoro Sirkkojen historiikin sekä salapoliisiromaanin "Elokuun murha" salanimellä "V. Laikko".
Hamniganit

Hamniganit () ovat mongolilaista hamniganin kieltä puhuva etninen ryhmä Mongoliassa, Venäjällä ja Kiinassa. Mongolian ja Kiinan hamniganeista suurin osa puhuu myös evenkin kielen hamniganin murretta. Ryhmän nimityksen uskotaan perustuvan tunguusikielten ”vuoristolaisia” tarkoittavaan sanaan. Burjaatin kielessä sana "hamnigan" tarkoittaa evenkejä.
Asuinalue ja määrä.
Mongoliassa hamniganit asuvat Hentiin ja Dornodin aimakeissa, Venäjällä Onon-joen varrella Taka-Baikalian aluepiirin Kyran, Akšan, Karymskojen, Šilkan ja Ononin piireissä sekä Agan Burjatiassa, Kiinassa Sisä-Mongolian autonomisen piirin Hulunbuirin alueella. Mongoliassa heitä arvioidaan olevan 15 000, Venäjällä 2 000 ja Kiinassa 1 500 henkeä. Venäjällä hamniganeja pidetään burjaatteina ja Mongoliassa mongoleina. Kiinan puolella hamniganit lasketaan virallisesti osaksi evenkkejä.
Historia.
Hamniganien esi-isiä ovat evenkit. Viimeistään 1600-luvulla he alkoivat muuttaa pieninä ryhminä Taka-Baikalian pohjoisosista Selengan ja Ononin jokilaaksoihin, missä he osittain sulautuivat burjaateihin ja muihin mongoliheimoihin. 1600–1700-luvuilla hamniganit viettivät naapureidensa kanssa nomadielämää Mongolian sisäosien sekä Šilka ja Argun -jokien välillä. Vuonna 1654 venäläiset perustivat Nertšinskin linnoituksen, josta tuli alueen hallinnollinen keskus. Venäläiset tunsivat alueen alun perin Dauriana tai daguurien maana. Hamniganeja he kutsuivat alun perin Nertšinskin tunguuseiksi. Hamniganit päätyivät Venäjän vallan alaisuuteen heidän tuolloisen johtajansa Gantimurin (Gantumur) kautta. Gantimurin sittemmin venäläistyneet jälkeläiset toimivat hamniganien päälliköinä aina Neuvostoliiton aikoihin saakka. 1600- ja 1900-luvun alun välillä hamniganit elivät Venäjän etupiirissä ja heillä oli kiinteät yhteydet Taka-Baikalian kasakoihin ja burjaatteihin. Tuntematon määrä hamniganeja asui myös Mongolian puolella rajaa nykyisen Hentiin aimagin alueella. Venäjän sisällissodan jälkeen huomattava osa hamniganeista ylitti Argunjoen yhdessä joidenkin kasakoiden ja burjaattien kanssa. He asettuivat niin sanotulle kolmen joen alueelle nykyisessä Hulunbuirissa Kiinassa, jossa heidän jälkeläisiään on edelleen.
Kulttuuri.
Perinteisiä elinkeinoja ovat karjanhoito, erityisesti hevosten kasvatus, maanviljely ja metsästys. Elinkeinonsa perusteella hamniganeja on nimitetty myös ”hevostunguuseiksi”.
Kaupunginlaki

Kaupunginlaki on historiallinen, yhtä tai useampaa kaupunkia varten luotu oikeusohje. Jo Rooman valtakunnassa oli kaupunkeja koskeva 12 taulun laki, mutta erityisesti kaupunginlakeja syntyi keskiajalla, jolloin kaupungit olivat maaseudusta eriytyneitä oikeuspiirejä. 
Kaupunginlait Ruotsissa.
Ruotsissa syntyi kaupunginlakeja 1200-luvulla, jolloin maaseudulla käytettiin maakuntalakeja. Vanhin kaupunginlaki oli Tukholmaa varten luotu Bjärköalaki () ja muita tunnettuja olivat Visbyn kaupunginlaki ja Söderköpingsrätten. Kaikkia Ruotsin kaupunkeja varten laadittu Maunu Eerikinpojan kaupunginlaki valmistui luultavasti 1349. Se oli voimassa vuoden 1734 lakiin saakka.
Satellite (kappale)

”Satellite” on saksalaisen Lena Meyer-Landrutin kappale, jolla Saksa voitti vuoden 2010 Eurovision laulukilpailun.
Kappale on tanskalaisen John Gordonin ja yhdysvaltalaisen Julie Frostin kirjoittama. Se kirjoitettiin kilpailua varten ja valittiin yli 300 lauluista maan karsinnan finaaliin. Finaalissa kappaleen esitti kaksi artistia: Jennifer Braun balladina ja Lena Meyer-Landrut nopeampana versiona. Katsojat äänestivät Lena Meyer-Landrutin version puolesta.
Kappaleen sanat käsittelevät todella epätoivoista naista, joka taistelee poikaystävänsä rakkaudesta, välittämättä siitä, miten poikaystävä kohtelee häntä.
Yöllä finaalivoiton jälkeen kappaleesta kuvattiin video, joka keskittyy laulajaan ja tämän tanssityyliin. Videon ensi-ilta oli 16. maaliskuuta.
Kappale julkaistiin 16. maaliskuuta 2010, ladattavana se oli jo saatavilla 13. maaliskuuta 2010. Se pääsi saman tien isojen saksalaisten latauslistojen (kuten iTunes ja Musicload) kärkeen. Kolmessa päivässä kappaletta ladattiin 40 000 kertaa ja se soitettiin 122 kertaa saksalaisilla radiokanavilla. Ensimmäisen myyntiviikon jälkeen "Satellite" sai kultaa, sillä sitä myytiin yli 150 000 kertaa. Yli 100 000 niistä olivat latauksia, jolla kappale teki uuden viikkoennätyksen. 
Heinäkuussa 2010 kappaleesta julkaistiin myös suomenkielinen versio nimellä ”Kiertokuu”. Suomennoksen on tehnyt Tomi Suni ja sen esittää Charlotte Kero. ”Kiertokuu” on Keron esikoissingle.
Baikit

Baikit () on kylä Krasnojarskin aluepiirin Evenkian piirissä Venäjällä. Se sijaitsee Podkamennaja Tunguska -joen varrella 350 kilometriä piirin keskuksesta Turasta lounaaseen. Asukkaita on 3 700 henkeä (vuonna 2009).
Kylä on perustettu vuonna 1927. Vuoteen 2004 saakka se toimi Evenkian autonomiseen piirikuntaan kuuluneen Baikitin piirin keskuksena.
Asukkaista noin 13 % on pohjoisten alkuperäiskansojen edustajia, lähinnä evenkejä. Suurin osa väestöstä saa toimeentulonsa julkisista palveluista, metsästyksestä ja kalastuksesta. Kylässä toimii taidekoulu, lasten luomistyön keskus, nuorison kulttuurikeskus, Internet-kahvila, kotiseutumuseo ja piirisairaala.
Baikitista on säännöllistä lentoliikennettä Krasnojarskiin, Turaan ja piirin muihin asutuksiin.
J-P Pirinen

Juha-Pekka "J-P" Pirinen (s. 1980) on kouvolalainen ammattitaikuri ja stand up -koomikko. Pirinen on työskennellyt päätoimisena taikurina vuodesta 2006 lähtien. Hän kiertää Suomea kahden eri "hahmon" voimin: taikuri-koomikko J-P Pirinen, sekä lastentaikuri JiiPee. Pirinen on myös ainut suomalainen taikuri, joka kiertää stand up -klubeilla esiintymässä niin koomikkona kuin taikurinakin.
Pirinen on vieraillut myös monissa TV-ohjelmissa Suomen pääkanavilla kuten "Ne Salmiset" (MTV3), "Buusteri" (Nelonen) ja "Hiki" (TV2). Pirinen oli kilpailijana myös LEGO Masters Suomi -ohjelman toisella tuotantokaudella (MTV3).
J-P Pirinen on myös Mökkitaikurit Ry:n perustajajäsen.
Juha-Pekka on veljeskunta OT-112 Kouvola jäsen.
Vanavara

Vanavara () on kylä Krasnojarskin aluepiirin Evenkian piirissä Venäjällä. Se sijaitsee piirin eteläosassa Podkamennaja Tunguskaan laskevan Vanavarka-joen suussa. Asukkaita on 3 400 henkeä (vuonna 2009).
Paikkakunta on syntynyt 1900-luvun alussa. Vuoteen 2004 saakka se toimi Evenkian autonomiseen piirikuntaan kuuluneen Tunguskan–Tšunjan piirin keskuksena.
Asukkaista noin 8 % on pohjoisten alkuperäiskansojen edustajia, lähinnä evenkejä. Suurin osa väestöstä saa toimeentulonsa julkisista palveluista, metsästyksestä ja kalastuksesta. Kylässä toimii kolme lastentarhaa, keskikoulu, kerhotalo, kirjasto, kuntoutuskeskus, vanhainkoti ja piirisairaala.
Vanavaran lentoasemalta on säännöllistä lentoliikennettä Krasnojarskiin, Turaan ja piirin muihin asutuksiin.
Danny Mwanga

Jean-Marie Daniel ”Danny” Mwanga (s. 17. heinäkuuta 1991 Kinshasa, Zaire) on kinshasankongolainen jalkapalloilija, pelipaikaltaan hyökkääjä. Hän edustaa Major League Soccerin Colorado Rapidsia. Mwanga oli ykkösvaraus vuoden 2010 MLS SuperDraft -varaustilaisuudessa.
Tausta.
Mwangan isä, joka toimi Zairen presidentin Mobutu Sese Sekon neuvonantajana, katosi ja oletetaan kuolleen ensimmäisessä Kongon sodassa vuonna 1997. Sodan seurauksena myös hänen äitinsä joutui pakenemaan maasta ja jättämään Mwangan ja hänen sisaruksensa isovanhempiensa hoiviin. Vuonna 2006 Mwanga muutti Yhdysvaltain Oregoniin, jossa perhe palasi jälleen yhteen.
Ura.
Mwanga kävi Portlandin Jefferson High Schoolia ja pelasi jalkapalloa Westside Metrosin juniorijoukkueissa ennen yliopistouraansa Oregon State Universityssä. 29 ottelussa 18 maalia Oregon State Beaversille tehnyt Mwanga valittiin kaudella 2008 Pacific-10-konferenssin vuoden tulokkaaksi ja kaudella 2009 vuoden pelaajaksi.
Mwanga herätti kiinnostusta muun muassa ranskalaisseuroissa Auxerre, Lille ja Strasbourg, mutta teki toisen yliopistokautensa jälkeen Generation Adidas -sopimuksen Major League Soccerin kanssa. Vuoden 2010 MLS SuperDraft -varaustilaisuudessa liigan tulokasjoukkue Philadelphia Unionin varasi hänet koko tilaisuuden ensimmäisenä. Ammattilaisdebyyttinsä Mwanga teki 25. maaliskuuta 2010 MLS-kauden avausottelussa Seattle Soundersiä vastaan. Mwanga aloitti kauden vaihtopelaajana, mutta touko–kesäkuussa maali kolmessa peräkkäisessä esiintymisessä nosti hänet avauskokoonpanon pelaajaksi. Koko kauden aikana hän teki seitsemän maalia, mikä oli tulokaspelaajista eniten. Mwanga oli ehdolla liigan vuoden tulokkaaksi, mutta palkinto meni lopulta D.C. Unitedin Andy Najarille.
Kesken kauden 2012 Mwanga siirtyi Portland Timbersiin ja kauden 2013 kynnyksellä edelleen Colorado Rapidsiin.
Transmies

Transmies on transsukupuolinen henkilö, joka on syntymässään määritelty naiseksi, mutta joka kokee olevansa mies.
Yleisyys.
Syntymässä naisiksi määritellyistä ihmisistä kertoi identifoituvansa miehiksi vuonna 2014 tehdyssä hollantilaistutkimuksessa 0,8 % ja vuonna 2015 tehdyssä belgialaistutkimuksessa 0,6 % vastaajista. Suomesta ei ole arvioita, mutta vuosina 2010–2021 aikana sukupuolensa on naisesta mieheksi vahvistanut 923 henkilöä.
Yhteys lapsuudenaikaiseen käyttäytymiseen.
Jotkut aikuiset transmiehet kertovat olleensa lapsena poikatyttöjä eli käyttäytyneensä poikamaisena pidetyllä tavalla. Kaikista poikatytöistä suurin osa ei kuitenkaan kasva transmiehiksi. Erään 2000-luvulla suoritetun amerikkalaisen kyselytutkimuksen mukaan transmiehistä 80 prosenttia halusi lapsena käyttää poikien alusvaatteita ja 90 prosenttia poikien kenkiä, kun naiseksi identifioituvista poikatytöistä selvästi alle puolet halusi samaa.
Sukupuolenkorjaushoidot.
Jotkut transmiehet haluavat aloittaa sukupuolenkorjaushoidon, joissa kehoa muokataan hormoneilla tai leikkauksilla lähemmäksi miehen ilmiasua.
Maskulinisoivassa hormonihoidossa transmiehelle annetaan testosteronia. Se aiheuttaa ihon paksuuntumisen ja rasvan jakautumiseen kehossa kohti keskivartaloa. Lihakset vahvistuvat, parta alkaa kasvaa, ja joskus tapahtuu kaljuuntumista. Ääni madaltuu.
Rintakehän maskulinisaatio on melko yleinen toimenpide. Siinä transmieheltä poistetaan rinnat. Pienempi osa transmiehistä käy läpi genitaalikirurgian. Sen ensimmäisessä osassa poistetaan kohtu ja munasarjat, ja emätin suljetaan. Leikkauksesta toipumisen jälkeen voidaan rakentaa transmiehen omasta kudoksesta hänelle niin sanottu neopenis, jonka keskelle muovataan virtsaputki. Häpyhuulista muotoillaan kivespussi, jonka sisään laitetaan pienet silikoni-implantit kiveksiksi.
Paradox (albumi)

Paradox on John Kay &amp; Steppenwolf -yhtyeen albumi vuodelta 1982. Alun perin se julkaistiin vain Kanadassa ja Australiassa.
Rock &amp; Roll Rebels

Rock &amp; Roll Rebels on John Kayn &amp; Steppenwolfin studioalbumi vuodelta 1987. Se julkaistiin uudelleenmiksattuna ja hieman erilaisella kappalelistalla varustettuna vuonna 1996 nimellä "Feed The Fire" (Winter Harvest Records).
Bosnia-Hertsegovinan jääkiekkoliitto

Bosnia-Hertsegovinan jääkiekkoliitto () on Bosnia-Hertsegovinassa jääkiekkoa hallitseva järjestö. Liitto myös ylläpitää Bosnia-Hertsegovinan jääkiekkomaajoukkuetta ja jääkiekkoliigaa.